kardosdrur/scandi-wiki huggingface dataset:
Moqrisset

Moqrisset (eller Mokrisset, ) er en landsby i Ouezzane-provinsen, Tangier-Tétouan, Marokko. Ifølge folketællingen i 2012 havde byen et indbyggertal på 1,756. Den ligger i nærheden af Rifbjergene. Den har ligget i Ouezzane-provinsen siden dets oprettelse i 2009, og var tidligere en del af provinsen Chefchaouen .

Demografi

Kilder 

Byer i Marokko
Danmarks Naturvidenskabelige Akademi

Danmarks Naturvidenskabelige Akademi blev oprettet i 1982 for at give mere stemme til den naturvidenskabelige forskning i Danmark.

Akademiet er en forskningspolitisk organisation, som har til formål dels at fremme dansk naturvidenskabelig forskning gennem møder, kursusvirksomhed og udsendelse af forskningspolitiske publikationer og dels at øge forståelsen mellem forskere og det øvrige samfund.

Man kan ikke selv søge om medlemskab. Nye medlemmer optages efter indstilling fra et medlemsudvalg en gang om året. Der kan også optages forskere med tilknytning til Danmark fra udlandet.

Kilder 
  Danmarks Naturvidenskabelige Akademi, hjemmeside

Videnskabsakademier
Etableret i 1982
The Football League 1906-07

The Football League 1906–07 var den 19. sæson af The Football League og dermed også det 19. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Newcastle United FC, som dermed vandt ligaen og det engelske fodboldmesterskab for anden gang. Klubbens første mesterskab blev vundet i sæsonen 1904-05.

Resultater

First Division

Second Division 

Sæsonen 1906-07 var den 15. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Af de tre lavest placerede hold blev to genvalgt til den efterfølgende sæson, mens Burton United FC ikke opnåede genvalg. Derudover forlod Burslem Port Vale FC ligaen. Det betød, at der skulle vælges to nye hold, og valget faldt på Oldham Athletic AFC og Fulham FC.

Kilder / eksterne henvisninger 
 RSSSF – England 1906-07 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1906
Fodbold i 1907
Valverde (Santa Cruz de Tenerife)

Valverde er en af tre kommuner på den kanariske ø El Hierro og ligger på den nordøstlige del af øen. Kommunen har 4.992 indb. (2011) og byen Valverde 1.686 indbyggere.
I El Hierros lille hovedstad finder man de vigtigste bygninger langs med byens to hovedgader som rådhus og domhus, sygehus og supermarkeder, et gymnasium og andre skoler. Byen er præget af grønsagshaver, høns og geder. Selve byen ligger ca. 600 meter over havet.

Historie 
Tidligere hed landsbyen Amoco. Valverde betyder: Den grønne dal. Den blev i slutningen af det 15. århundrede sæde for de grevelige forvaltere. Der var også et højere befolkningslag fra politik, kirke og militær, men de var kun en lille gruppe, og derfor dominerede bondestanden stadig det landlige liv. I juli 1899 ødelagde en storbrand Valverdes rådhus og dermed øens arkiv, der var ført siden 1553. Mange dokumenter blev ødelagt og gjorde øen næsten historieløs.

Seværdigheder 
 Øens hovedkirke, Santa María de la Concepción er fra det 18. århundrede. Grundmurene er fra midten af det 16. århundrede. Kirken fungerede tidligere som tilflugtssted under sørøverangreb. Til øfesten Bajada i 1999 blev kirken renoveret. Indvendig er et kanarisk træloft i Mudéjarstilen. På det barokke alter står der en statue af Nuestra Señora de la Concepción.
 Rådhuset (Ayuntamiento) fra 1930 er en stor bygning i kanarisk stil.
 Kapellet Ermita de Santiago er El Hierros ældste kirkebygning. Før bygningens opførelse blev den Hellige Santiago æret i hulen Cueva de la Polvora.
 I det Arkæologiske Museum kan man blandt andet se en udstilling af gammel keramik fra El Hierro og genopførte huse i gammel stil med de dertil hørende haver og anlæg.

Byer i Kanariske Øer
El Hierro
The Football League 1907-08

The Football League 1907–08 var den 20. sæson af The Football League og dermed også det 20. engelske mesterskab i fodbold. Ligaen havde deltagelse af 40 hold fordelt på to divisioner med 20 hold. I hver division spillede holdene en dobbeltturnering alle-mod-alle.

First Division blev vundet af Manchester United FC, som dermed vandt ligaen og det engelske fodboldmesterskab for første gang.

Resultater

First Division

Second Division 

Sæsonen 1907-08 var den 16. i Second Division, som bestod af 20 hold, der spillede en dobbeltturnering alle-mod-alle (ude og hjemme). De to bedst placerede hold rykkede op i First Division, mens de tre lavest placerede hold måtte søge genvalg til ligaen.

Af de tre lavest placerede hold blev to genvalgt til den efterfølgende sæson, mens Lincoln City FC ikke opnåede genvalg. Derudover forlod Stoke FC ligaen. Det betød, at der skulle vælges to nye hold, og valget faldt på Tottenham Hotspur FC og Bradford Park Avenue FC.

Kilder / eksterne henvisninger 
 RSSSF – England 1907-08 
 RSSSF – English League Leading Goalscorers 
 Football Club History Database

Noter 

Sæsoner i The Football League
Fodbold i 1907
Fodbold i 1908
Abelprisen

Abelprisen er en norsk international matematisk pris, der uddeles en gang om året af Det Norske Videnskaps-Akademi til forskere, som i løbet af deres karriere har bidraget på et helt ekstraordinært højt niveau til matematikkens udvikling. 

Prisen er på seks millioner norske kroner og overrækkes af en repræsentant for det norske kongehus ved en storslået ceremoni.

Oprettelse af prisen
Den 23. august 2001, meddelte den daværende statsminister Jens Stoltenberg  under en tale på Blindern (Oslo Universitet), at den norske regering ville oprette en Abel-fond på på 200 millioner norske kroner.

Den årlige tildeling, anno 2014, er sat til seks millioner norske kroner.

Prisen blev oprettet i forbindelse med 200-års-jubilæet for fødslen af den berømte norske matematiker Niels Henrik Abel (1802-1829) og blev uddelt første gang i 2003.

Modtagere

Se også 
 Fieldsmedaljen

Referencer

Ekstern henvisning og kilde
 Abelprisens hjemmeside

Matematikpriser
Etableret i 2001
Bent Christensen (ishockeyspiller)

Bent Christensen – populært kaldet Turbo-Bent – er en dansk tidligere ishockeyspiller, der med undtagelse af tre sæsoner for Odense Bulldogs, spillede gennem hele sin karriere for Frederikshavn White Hawks.

Han var med på holdet, da i sæsonen 1999/2000 vandt det danske mesterskab. Endvidere har begge hold i hans spilletid vundet både sølv- og bronzemedaljer.

Bent Christensen blev i 1999 kåret til årets danske spiller efter en sæson med 55 point (26 mål og 29 assists).

Kilder

Eksterne henvisninger 
 

Ishockeyspillere fra Danmark
Film i 2013

Film i 2013 er en opgørelse over de film der er udkommet i 2013, samt en redegørelse over andre filmrelaterede emner i 2013.

Film med højeste indtjening 
Top ti over de film der har indtjent flest penge på verdensplan er som følger:

Begivenheder 
 2. AACTA International Awards
 19. Screen Actors Guild Awards
 33. Golden Raspberry Awards
 63. Berlin International Film Festival
 66. British Academy Film Awards
 70. Golden Globe Awards
 70. Venice International Film Festival
 85. Academy Awards
 Cannes Film Festival 2013
 MTV Movie Awards 2013
 Scream Awards 2013
 Toronto International Film Festival 2013
 Bodilprisen 2013
 Robertprisen 2013

Film i 2013

Januar – marts

April – juni

Juli – september

Oktober – december

Kendte dødsfald

Referencer
Dansk musik i 2013

Resume af dansk musik i 2013.

Månedlig oversigt

Koncerter og arrangementer

Januar 
 25. januar: Asking Alexandria i Amager Bio, København.
 26. januar: Dansk Melodi Grand Prix 2013 i Jyske Bank Boxen, Herning.

Februar 
 9. februar: Elaine Paige i MCH Herning Kongrescenter.
 10. februar: Elaine Paige i Aalborg Kongres og Kultur Center.
 13. februar: Beth Hart i Amager Bio, København.

Marts 
 2. marts: Klezmofobia i Global CPH i København.
 26. marts: Il Divo feat. Katherine Jenkins i Forum Horsens.

April 
 7. april: Sarah Dawn Finer i Malmø Koncerthus i Malmø.
 20. april: Justin Bieber i Parken, København.

Maj 
 2. maj: André Rieu i Jyske Bank Boxen, Herning.
 3. maj: André Rieu i Gigantium, Aalborg.
 4. maj: André Rieu i Stadium Arena Fyn, Odense.
 5. maj: One Direction i Jyske Bank Boxen, Herning.
 10. maj: One Direction i Forum København.
 11. maj: Max Raabe & Palast Orchester i Glassalen, København.
 14. maj: James Last i Aalborg Kongres og Kultur Center.
 16. maj: James Last i Stadium Arena Fyn, Odense.
 19. maj: Eros Ramazzotti i Gigantium, Aalborg.
 30. maj: P!nk i Jyske Bank Boxen, Herning.
 31. maj: Eros Ramazzotti i Forum København.

Juni 
 6. juni: Bon Jovi i Parken, København.
 11. juni: Kiss i Forum København.
 13. juni: Depeche Mode i Parken, København.
 16. juni: Mark Knopfler i Forum København.

Juli 
 2. juli: Green Day i Refshaleøen, Amager.

Månedlig oversigt

Musikfestivalter

August 
 1. august-3. august: Egholm Festival

Dødsfald

Albums udgivet i 2013

Ukendt dato 

Musik i 2013
2013
Brattingsborg Skov

Brattingsborg skov er en ca. 230 hektar stor skov der ligger på Samsøs sydøstkyst og tilhører Brattingsborg gods. Skoven er privatejet, og der er kun adgang til skovens stier i dagtimerne og kun til fods eller på cykel. Motorkøretøjer er kun tilladt fra 1. maj til 31. maj og fra 1. oktober til 31. oktober og kun ad den direkte vej fra indkørslen til Brattingsborg Skov til Lushagen.

Den vestlige del rummer gamle bøgetræer og i det sydvestlige hjørne er der vindblæste gråpopler, fyrretræer og birketræer. Skoven drives som en traditionel skov. I skoven findes en række stenkister, hvor grøfter og kanaler er ført under skovvejene. De er lavet af godsinspektør Hans William August Kruse, der også kaldes Samsøs første arkæolog, pga. hans store arbejde med at finde, renovere og vedligeholde de mange gravhøje og jættestuer, der findes på Samsø.

Referencer

Eksterne henvisninger 
Se artsliste over dyr i skoven på fugleognaturs hjemmeside.

Skove i Danmark
Samsø
Tuborg Labyrinten

Tuborg Labyrinten er en ca. 3000 m² stor labyrint, beliggende på et haveanlæg på Pile Allé i Frederiksberg. Labyrinten er doneret af Tuborgfondet og blev opført i 1993. Wibro, Duckert & Partners leverede idéoplægget og Vej- og Parkafdelingen i Frederiksberg Kommune, har forestået projektering og udførelsen anlægget. Labyrinten er lavet af ca 7.000 bøgeplanter og stisystemet omfatter i alt ca. 800 m grussti, og i centrum af området, der er mål for labyrinten, er der anlagt et 160m² stort græsareal udformet som Tuborg-etiket. Frederiksberg Kommune fik i 1993 tildelt en såkaldt Rosende Omtale for etableringen af det populære labyrintanlæg af Foreningen til Hovedstadens Forskønnelse.

Se også 

 Samsø Labyrinten er verdens største permanente labyrint.
 Egeskov Slot har også en permanent labyrint.

Referencer 

Bygninger, konstruktioner og anlæg på Frederiksberg
Labyrinten
Etableret i 1993
American Mathematical Society

American Mathematical Society er verdens største og mest indflydelsesrige forening for forskning og uddannelse i matematik.

Foreningen blev grundlagt i 1888 i New York inspireret af tilsvarende europæiske foreninger. 

I dag har American Mathematical Society mere end 30.000 medlemmer på verdensplan.

Kilder 
 American Mathematical Society
 MacTutor: The American Mathematical Society 

Etableret i 1888
Matematikorganisationer
Foreninger fra USA
Edmund Castell

Edmund Castell (født 4. januar 1606, 6. januar 1685) var en engelsk orientalist. 

Castell var en virksom medarbejder af Waltons Bibelpolyglot, der udkom 1657 i London, og forfattede som tillæg hertil Lexicon heptaglotton, der udgavs 1669 i London, og som indeholder en hebraisk, aramæisk, syrisk, samaritansk, æthiopisk, arabisk og persisk ordbog. Han arbejdede derpå i 17 år, mindst 16 timer daglig, og tilsatte derved hele sin formue, £ 12000, ja han måtte endog vandre i gældsfængsel. Det lykkedes ham ved orientalske vers i syv sprog til kongens ære at vinde Karl II for sig, hvorpå der for ham blev oprettet et professorat i arabisk i Cambridge. Da en stor del eksemplarer af værket var brændt 1666 (tillige med flere værdifulde ham tilhørende håndskrifter), og dette var blevet en stor sjældenhed, udgav J.D. Michaelis den syriske del (Göttingen 1788 i 2 bind) og fik den hebraiske del udgivet ved Trier (Göttingen 1790-92).

Kilder 

 

Orientalister fra Storbritannien
Videnskabsfolk fra England
Ansatte ved University of Cambridge
Faglitterære forfattere fra England
Leksikografer
Medlemmer af Royal Society
Salmonsens
European Academy of Sciences

European Academy of Sciences (EURASC) er et videnskabsakademi baseret i Liège, Belgien. Akademiet er oprettet i 2003 under kongeligt dekret af den belgiske konge.

Man kan ikke selv ansøge om medlemskab. Akademiet tilstræber at vælge et flertal af sine medlemmer blandt de mest anerkendte og respekterede europæiske forskere, som ser på Europa som en helhed der rækker ud over nationale grænser.
 Der kan også vælges medlemmer uden for Europa.

Akademiet ønsker at udnytte ekspertisen i medlemsskaren til at arbejde for grundforskningen og den teknologiske og sociale udvikling i Europa.

Kontroverser 
I forbindelse med akademiets oprettelse blev der stillet spørgsmål ved akademiets integritet fra mere etablerede akademier. Akademiet blev beskyldt for at registrere medlemmer uden deres viden, for at holde deres møder hemmelige, og for påstande om misbrug af forskningsmidler hos en af initiativtagerne. Britiske Royal Society udsendte den 31. oktober, 2002 en advarsel til forskere om at "udvise forsigtighed, før man foretager finansielle forpligtelser til EAS". Akademiet har efterfølgende ændret akronym fra EAS til EURASC og alle oplysninger om akademiets medlemmer og ledelse er åbent tilgængelige på akademiets hjemmeside.

En anden organisation er: European Academy of Sciences and Arts (hjemmeside:  )

En tredje organisation kalder sig EU Academy of Sciences (hjemmeside:  ), vel nok et bevidst forsøg på forveksling (se eksempel på invitation: ).

Referencer

Eksterne henvisninger 
 Hjemmeside EURASC 

Videnskabsakademier
Etableret i 2003
European Mathematical Society

European Mathematical Society er et matematisk selskab oprettet i 1990 i byen Madralin nær Warszawa med henblik på at styrke samarbejdet mellem europæiske institutioner om alle aspekter af matematik i relation til forskning, formidling og uddannelse.

Medlemsskaren udgøres nu af omkring 60 nationale matematiske selskaber i Europa, 20 matematiske forskningscentre samt mere end 3.000 individuelle medlemmer.

Kilder 
 European Mathematical Society 

Etableret i 1990
Matematikorganisationer
Flemming Stadil

Flemming Walther Stadil (9. marts 1938 i Ringe – 30. november 2012) var en dansk kirurg, professor dr.med. og tidligere formand for Retslægerådet.

Stadil var med til at indføre transplantation af bugspytkirtler til sukkersygepatienter i Danmark. Han var endvidere blandt de drivende kræfter i Rigshospitalets forsøg med transplantationer, før de blev indført i Danmark.

Karrieren som læge startede, da han blev færdig med medicinstudiet på Aarhus Universitet. Han valgte at specialisere sig som kirurg, og fik i 1968 ansættelse ved Rigshospitalet, der senere blev omdrejningspunktet for karrieren. Som 40-årig blev han i 1978 ansat som overlæge på Herlev Hospital, fem år senere avancerede han til kirurgisk overlæge på Rigshospitalet; en stilling han besatte i 24 år. Samtidig blev han ved ansættelsen på Rigshospitalet, udnævnt til professor i kirurgi ved Københavns Universitet.

Gennem tiden bestred han en række forskellige tillidsposter – bl.a. som generalsekretær for Dansk Kirurgisk Selskab (1979-82), formand for Dansk Gastroenterologisk selskab (1984-87), formand for Retslægerådet (2003-09), næstformand for Dansk Medicinsk Selskab (1987-89), samt som præsident for Nordisk Kirurgisk Forening (1991-93). Desuden var han menigt medlem af Dyreforsøgstilsynet og Statens Sundhedsvidenskabelige Forskningsråd.

Flemming Stadil udgav flere faglige lærebøger, og har skrevet mere end 200 videnskabelige tidsskriftsartikler.

Kilder

Eksterne henvisninger 
 

Faglitterære forfattere fra Danmark
Kirurger fra Danmark
Professorer fra Københavns Universitet
Videnskabsfolk fra Danmark
Dansksprogede forfattere fra Danmark
Mathieu Debuchy

Mathieu Debuchy (født 28. juni 1985 i Fretin, Frankrig er en fransk fodboldspiller. (højre back). Han spiller i Ligue 1 hos Saint-Étienne. Han har tidligere spillet for Newcastle United, Arsenal, Bordeaux og Lille.

Landshold 
Debuchy står (pr. marts 2018) noteret for 27 kampe og to scoringer for det franske landshold. Han var en del af den franske trup til EM i 2012 og VM i 2014.

Titler 
Ligue 1
 2011 med Lille

Coupe de France
 2011 med Lille

Community Shield
 2014 med Arsenal F.C.

Referencer

Eksterne henvisninger 

Fodboldspillere fra Frankrig
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2014
Fodboldspillere fra Lille OSC
Fodboldspillere fra Newcastle United F.C.
Fodboldspillere fra Arsenal F.C.
Fodboldspillere fra Girondins Bordeaux
Fodboldspillere fra AS Saint-Étienne
Ole Bundgaard

Ole Bundgaard (født 11. september) er en dansk forfatter, komponist og billedkunstner. Hans forfatterskab berører flere forskellige genrer; således har han både udgivet digtsamlinger, romaner og noveller.

Som musiker har han været aktiv fra han var 14, har spillet i et utal af sammenhænge og deltaget på en halv snes plader. Dértil har han fungeret som producer på et ukendt antal indspilninger, og er en meget benyttet tekniker på litteraturindlæsninger. Ole Bundgaard behersker guitar, klaver og bas, og har i sine senere år taget saxofonen til sig.

Bundgaard læser ofte fra sine værker på mange scener i Danmark og til lyrikfestivaler, og improviserer både med musikere og andre digtere.

Endvidere har han leveret tekster og musik til en række radio- og tv-udsendelser, bl.a. Musikalske venner, F for forbrug, En by i provinsen og Vise-vershuset.

Både som komponist, forfatter og billedkunstner har Ole Bundgaard modtaget en række hæderspriser og legater, bl.a. fra Statens Kunstfond (1980), SDS kulturfond (1988), Gramexmidlerne (1986 og 1989), Kulturfonden (1994), Kulturministeriet (1995), Copydan (1995), KODA (1995), Spar Nord fond (2002), Kunststyrelsen (2008 og 2009), samt Autorkontoen (2011).

Udgivelser

Kildehenvisninger 

Litterære personer
Digtere fra Danmark
Komponister fra Danmark
Dansksprogede forfattere fra Danmark
Patch Adams

Hunter Doherty "Patch" Adams (28. maj 1945 i Washington D.C. i USA) er en amerikansk læge, social aktivist, klovn og forfatter. Han etablerede Gesundheit! Institute i 1971. Hvert år organiserer han en gruppe bestående af frivillige fra hele verden, der rejser til forskellige lande, hvor de optræder som klovne i forsøg på at skabe humor for forældreløse, patienter og andre mennesker.

Kildehenvisninger

Eksterne henvisninger 

 Officiel hjemmeside 
 

Personer fra Washington D.C.
Læger fra USA
Centrālā vēlēšanu komisija

Centrālā vēlēšanu komisija (Den Centrale Valgkomission; forkortet CVK) er den institution der er hovedansvarlig for organisering af valg i Letland. Dens virke er reguleret i henhold til lettisk lov. CVK organiserer valg til Saeima, Europaparlamentet, det kommunale selvstyre og folkeafstemninger. CVK er en selvstændig statslig institution og består af ni medlemmer – formand og syv medlemmer vælges af Saeima, mens ét medlem udvælges blandt dommerstanden af Letlands Højesteret. Derudover er CVK også ansvarlig for oprettelsen af andre valgkomitéer.

Centrālā vēlēšanu komisija blev genetableret 8. december 1992, mens den historiske valgkomission blev etableret af den 1. Saeima 20. juli 1922. Arnis Cimdars er formand siden 1997.

Kildehenvisninger

Eksterne henvisninger 
 Officiel hjemmeside 

Politiske valg i Letland
Player (film)

Player er en dansk komediefilm fra 2013 skrevet af Marie Østerbye og instrueret af Tomas Villum Jensen. Filmens hovedroller spilles af Casper Christensen og Rasmus Bjerg. Andre medvirkende er blandt andet Ellen Hillingsø, Lars Brygmann, Mille Hoffmeyer Lehfeldt, Lisbeth Wulff, Jens Jørn Spottag, Lise Koefoed og Ditte Arnth. Filmen modtog dårlige anmeldelser.

Handling 

Den selvkontrollerende og lettere kedelige advokat Michael Helge (Rasmus Bjerg) rejser til Côte d'Azur i Sydfrankrig for at løse en skilsmissessag. Men det hvad der skulle have været en rutinesag, ender i stedet med at Michael Helge bliver franarret 10 millioner kroner af firmaets penge. Men heldigvis støder han ind i sin gamle ven Theo (Casper Christensen), der lever livet på den farlige måde som gambler i Sydfrankrig. Sammen får det umage makkerpar på ægte James Bond-manér skruet en plan sammen, der skal skaffe dem de 10 millioner kroner retur.

Produktion 
Filmen er Tomas Villum Jensens syvende film som instruktør. Hans seneste var Ved Verdens Ende fra 2009. Players budget var på 19 millioner kroner og filmen blev optaget i efteråret 2012 i Menton i Sydfrankrig.

Medvirkende 
 Rasmus Bjerg som Michael Helge
 Casper Christensen som Theo
 Ellen Hillingsø 
 Lars Brygmann 
 Mille Hoffmeyer Lehfeldt 
 Lisbeth Wulff 
 Jens Jørn Spottag 
 Lise Koefoed 
 Ditte Arnth
 Lucas Lynggaard Tønnesen

Modtagelse 
Filmen blev generelt dårligt modtaget af anmelderne. Ekstra Bladet gav to ud af seks stjerner, mens DR's anmelder Per Juul Carlsen skrev, at der ikke blev " taget en eneste chance i Player" og kvitterede også med to ud af seks stjerner.. Filmmagasinet Ekko kaldte filmen for den "umorsomste komedie i mands minde" og tildelte blot én ud af seks mulige stjerner. Filmz.dk gav dog fire ud af seks stjerner, men skrev også at "Ingen bliver klogere af at se "Player", og den er ikke nogen tilnærmelsesvis fantastisk filmoplevelse."

Noter

Eksterne henvisninger
 

Danske film fra 2013
Komediefilm fra Danmark
Film instrueret af Tomas Villum Jensen
Dansksprogede film
Scandal (japansk band)

er en japansk poprockgruppe fra Osaka i Japan. Scandal blev stiftet i 2006 og består af: Haruna Ono (vokal, guitar), Mami Sasazaki (guitar, vokal), Tomomi Ogawa (bas, vokal) og Rina Suzuki (trommer, vokal).

Medlemmer 
 Haruna Ono – vokal, guitar
 Mami Sasazaki – guitar, vokal
 Tomomi Ogawa – bas, vokal
 Rina Suzuki – trommer, vokal

Diskografi 

Studiealbummer
 2009: Best Scandal
 2010: Temptation Box
 2011: Baby Action
 2012: Queens Are Trumps: Kirifuda wa Queen
 2013: Standard
 2014: Hello World
 2016: Yellow

Opsamlingsalbummer
 2012: Scandal Show
 2013: Encore Show
 2017: Scandal

Extended plays
 2008: Yah! Yah! Yah! Hello Scandal
 2010: R-Girl's Rock!

Singler
 2008: Space Ranger
 2008: Koi Moyō
 2008: Kagerō 2008: Doll 2009: Sakura Goodbye 2009: Shōjo S 2009: Yumemiru Tsubasa 2010: Shunkan Sentimental 2010: Taiyō to Kimi ga Egaku Story 2010: Namida no Regret 2010: Scandal Nanka Buttobase 2011: Pride 2011: Pride 2011: Love Survive 2012: Harukaze 2012: Taiyō Scandalous 2012: Pin Heel Surfer 2013: Awanai Tsumori no, Genki de ne 2013: Kagen no Tsuki 2013: Over Drive 2014: Departure 2014: Yoake no Ryūseigun 2014: Image 2015: Stamp! 2015: Sisters 2016: Take Me OutSplit singler
 2014: Count Zero/Runners High (Sengoku Basara 4 EP) (T.M.Revolution/Scandal)

DVD
 2010: Scandal First Live: Best Scandal 2009 2010: Scandal Anime 2011: Everybody Say Yeah!: Temptation Box Tour 2010: Zepp Tokyo 2011: Video Action 2012: Scandal "Japan Title Match Live 2012: Scandal vs Budokan" 2013: Scandal Osaka-jo Hall 2013 "Wonderful Tonight" 2015: Scandal Arena Live 2014 "Festival" 2015: Scandal Documentary Film "Hello World" 2016: Scandal Arena Tour 2015–2016 "Perfect World" 2016: Scandal 10th Anniversary Festival "2006–2016" 2016: Video Action 2''

Eksterne links 

 Scandal – Officielle hjemmeside
 Scandal – Officielle YouTube kanal
 

Musikgrupper fra Japan
Musikgrupper fra 2006